CELEX: 32017R2157
Language: el
Date: 2017-11-16 00:00:00
Title: Εκτελεστικός κανονισμός (ΕΕ) 2017/2157 της Επιτροπής, της 16ης Νοεμβρίου 2017, για την τροποποίηση του εκτελεστικού κανονισμού (ΕΕ) αριθ. 211/2012 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

21.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 304/21
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2157 ΤΗΣ ΕΠΙΤΡΟΠΉΣ
   της 16ης Νοεμβρίου 2017
   για την τροποποίηση του εκτελεστικού κανονισμού (ΕΕ) αριθ. 211/2012 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:
   
               (1)
            
            
               Προκειμένου να εξασφαλιστεί η ενιαία εφαρμογή της συνδυασμένης ονοματολογίας («ΣΟ») που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά τη δασμολογική κατάταξη ορισμένων εμπορευμάτων.
            
         
               (2)
            
            
               Με τον εκτελεστικό κανονισμό (ΕΕ) αριθ. 211/2012 της Επιτροπής (3), ένα προϊόν που αποτελείται από μείγμα αιθυλικής αλκοόλης (70 % κατά βάρος) και βενζίνης (βενζίνη αυτοκινήτων) σύμφωνα με το πρότυπο EN 228 (30 % κατά βάρος) κατατάχθηκε στον κωδικό ΣΟ 2207 20 00.
            
         
               (3)
            
            
               Με τον εκτελεστικό κανονισμό (ΕΕ) αριθ. 626/2014 (4), η Επιτροπή εισήγαγε τη συμπληρωματική σημείωση 12 στο κεφάλαιο 22 του δευτέρου μέρους της συνδυασμένης ονοματολογίας. Οι λόγοι που παρουσιάζονται στον εκτελεστικό κανονισμό (ΕΕ) αριθ. 211/2012 για την κατάταξη του υπό εξέταση προϊόντος στον κωδικό ΣΟ 2207 20 00 θα πρέπει να εναρμονιστούν με τους κανόνες που τίθενται στην εν λόγω συμπληρωματική σημείωση, ώστε να αποφευχθούν ενδεχόμενες αποκλίσεις στη δασμολογική κατάταξη ειδικών μειγμάτων αιθυλικής αλκοόλης με άλλες ουσίες και να εξασφαλιστεί η ομοιόμορφη εφαρμογή της συνδυασμένης ονοματολογίας εντός της Ένωσης. Η περιγραφή του προϊόντος που περιλαμβάνεται στο παράρτημα του εκτελεστικού κανονισμού (ΕΕ) αριθ. 211/2012 θα πρέπει επίσης να καθιστά σαφές ότι το προϊόν χρησιμοποιείται ως πρώτη ύλη στην παραγωγή καυσίμων για μηχανοκίνητα οχήματα.
            
         
               (4)
            
            
               Συνεπώς, ο εκτελεστικός κανονισμός (ΕΕ) αριθ. 211/2012 θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του εκτελεστικού κανονισμού (ΕΕ) αριθ. 211/2012 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Νοεμβρίου 2017.
      
         
            Για την Επιτροπή,
         
         
            εξ ονόματος του Προέδρου,
         
         Stephen QUEST
         
            Γενικός Διευθυντής
         
         
            Γενική Διεύθυνση Φορολογίας και Τελωνειακής Ένωσης
         
      
   
   
      (1)  ΕΕ L 269 της 10.10.2013, σ. 1.
   
      (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
   
      (3)  Εκτελεστικός κανονισμός (ΕΕ) αριθ. 211/2012 της Επιτροπής, της 12ης Μαρτίου 2012, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία (ΕΕ L 73 της 13.3.2012, σ. 1).
   
      (4)  Εκτελεστικός κανονισμός (ΕΕ) αριθ. 626/2014 της Επιτροπής, της 10ης Ιουνίου 2014, περί τροποποίησης του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 174 της 13.6.2014, σ. 26).
   
      ΠΑΡΑΡΤΗΜΑ
      «
            ΠΑΡΑΡΤΗΜΑ
            
                        Περιγραφή εμπορευμάτων
                     
                     
                        Κατάταξη (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Προϊόν με την ακόλουθη σύνθεση (% κατά βάρος):
                        
                                    —
                                 
                                 
                                    αιθυλική αλκοόλη
                                 
                                 
                                    70
                                 
                              
                                    —
                                 
                                 
                                    βενζίνη (βενζίνη αυτοκινήτων) σύμφωνα με το πρότυπο EN 228
                                 
                                 
                                    30
                                 
                              Το προϊόν χρησιμοποιείται ως πρώτη ύλη για την παραγωγή καυσίμων για μηχανοκίνητα οχήματα.
                        Μεταφέρεται χύδην.
                     
                     
                        2207 20 00 
                     
                     
                        Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη συμπληρωματική σημείωση 12 του κεφαλαίου 22, καθώς και το κείμενο των κωδικών ΣΟ 2207  και 2207 20 00 .
                        Το προϊόν είναι μείγμα αιθυλικής αλκοόλης και βενζίνης (βενζίνη αυτοκινήτων). Το ποσοστό της βενζίνης (βενζίνη αυτοκινήτων) στο προϊόν το καθιστά ακατάλληλο για κατανάλωση από τον άνθρωπο, αλλά δεν εμποδίζει τη χρήση του προϊόντος για βιομηχανικούς σκοπούς (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 2207  τέταρτη παράγραφος).
                        Κατά συνέπεια, το προϊόν πρέπει να καταταχθεί στον κωδικό ΣΟ 2207 20 00  ως μετουσιωμένη αιθυλική αλκοόλη.
                     
                  »